b'\n_START_ARTICLE_\nLuterilainen rukoushuone (Tampere)\n_START_PARAGRAPH_\nLuterilainen rukoushuone oli Tampereella Kytt\xc3\xa4l\xc3\xa4n kaupunginosassa Satakunnankatu 11:ss\xc3\xa4 sijainnut uusrenessanssityylinen tiilirakennus jonka suunnitteli Tampereen kaupunginarkkitehti F. L. Calonius. Rukoushuoneen p\xc3\xa4\xc3\xa4sis\xc3\xa4\xc3\xa4nk\xc3\xa4ynti oli Pellavatehtaankadun puoleisessa p\xc3\xa4\xc3\xa4dyss\xc3\xa4. Rukoushuone valmistui 1892 ja se purettiin 1968. Huonoon kuntoon p\xc3\xa4\xc3\xa4ssyt rakennus toimi viimeksi kodittomien y\xc3\xb6majana. Paikalle rakennettiin Tampereen seurakuntien virastotalo. _NEWLINE_Luterilaisen rukoushuoneen alttaritaulut Jairuksen tyt\xc3\xa4r ja Sykarin kaivolla maalasi taidemaalari Berndt Frang-Ponsio vuonna 1914.'